
REFERAT

Privind constituirea şi aprobarea regulamentului de organizare

 şi funcţionare al Consiliului Consultativ pe Probleme de Tineret 
Prin adresa nr.CP2013-424 din 11.04.2013, Fundatia Judeteana pentru Tineret  Timis solicita Primariei Municipiului Timisoara conform Legii 350/2006 adoptarea Regulamentului de organizare si functionare al consiliului consultativ pe probleme de tineret.

Consiliul consultativ pe probleme de tineret este structură consultativă fără personalitate juridica care functionează pe lângă Primăria Municipiului Timişoara pe baza dialogului structurat in ceea ce priveste elaborarea şi monitorizarea aplicării politicilor publice in domeniul tineretului la nivel local.
Din cadrul consiliului consultativ pe probleme de tineret pot face parte reprezentanti ai structurilor de tineret cu activitate la nivelul municipiului Timisoara astfel: presedintele Fundatiei Judetene pentru Tineret  Timis, presedintii organizatiilor studentesti, ai organizatiilor neguvernamentale de tineret, ai structurilor sindicale adresate tinerilor, ai structurilor patronale adresate tinertilor, presedintele Consiliului Judetean al elevilor, primarul consiliului local al tinerilor, cate un reprezentant al fiecarui grup informal de tineret recunoscut de Primaria Municipiului Timişoara si presedintii structurilor de tineret ale partidelor politice. Secretariatul consiliului consultativ pe probleme de tineret este asigurat de Fundatia Judeteana de Tineret Timis.

Prin Legea tinerilor nr. 350 din 21.07.2006  este reglementat cadrul juridic necesar asigurarii de conditii adecvate integrarii socioprofesionale a tinerilor, conform necesitatilor si aspiratiilor acestora. Conform art.4 lit.e  din Legea 350/ 2006, “politicile in domeniul tineretului au la baza si stimularea cooperarii autoritatilor si institutiilor publice central si locale cu structurile neguvernamentale de tineret si pentru tineret, prin infiintarea de consilii consultative constituite din organizatiile neguvernamentale de si pentru tineret de pe langa fiecare autoritate sau institutie publica central ori localacare gestioneaza fonduri destinate tineretului” şi art.10 alin.2 “în toate problemele ce vizează tineretul, consiliile locale au obligaţia de a organiza proceduri de consultare cu organizaţiile neguvernamentale de tineret şi pentru tineret constituite la nivelul respectivei unităţi administrativ-teritoriale”. 
                  În acest sens, propunem constituirea şi aprobarea Regulamentului de organizare şi funcţionare al Consiliului Consultativ pe Probleme de Tineret.
Dan Diaconu

Viceprimar
Alina Pintilie








Avizat juridic,

